Case ID: 1094026
Sentence 15: İddiaçı xx xxxxxx 2020-ci il tarixdə Naxçıvan MR Kommersiya Məhkəməsində keçirilən məhkəmə baxışı iclasında verdiyi izahatında iddianı müdafiə etdiyini, 2013-cü ildən cavabdehlər Cavabdeh3 və Cavabdeh2 şərik olduğu “xxxx” MMC-nin anbarında avadanlıqlarını yerləşdirdiyini, sonra cavabdehlər Cavabdeh3 və Cavabdeh2 “İqtisadiyyat Nazirliyinin tullantılardan yenidən istehsalat layihəsi”nə qoşulmaq üçün həmin avadanlıqları ondan iki yüz əlli min dollara satın almağa razılaşdıqlarını və dövlətdən də beş yüz min dollar kredit borcu götürmək üçün müraciət etdiklərini, Dövlət orqanlarından nümunə üçün edilən istehsalatın standartlara uyğun olarsa, dövlətin beş yüz min dollar kredit borcu verəcəyinə dair cavab gəldiyini, dövlətin beş yüz min dollar kredit borcu verdikdən sonra, onların da ona iki yüz əlli min dollar verəcəkləri barəsində aralarında razılaşdıqlarını, sistemi qurduğunu, nümunələr hazırladığını, həmin nümunələr standartlara uyğun olduğu üçün “xxxx” MMC adına sertifikatlar alındığını, İqtisadi İnkişaf Nazirliyi tərəfindən beş yüz min dollar kredit borcu hazırlandığını amma Cavabdeh3 və Cavabdeh2 başqa problemləri olduğu üçün həmin krediti ala bilmədiklərini və onu pulunu da vermədiklərini, 2017-ci ildə səhhətindəki problemlərlə əlaqədar Türkiyə Respublikasında olduğunu, oradan gələndən sonra onun avadanlıqlarının başqalarının işlətdiyini, həmçinin ona məxsus xammalın da yerində olmadığını gördüyünü, həmin vaxt Cavabdeh2 həbsdə olduğu üçün Cavabdeh3 “Mənim mallarım haradadır” deyə soruşduğunu, Cavabdeh3 də ona “Yanlış anlaşılma var, sakit ol, sənin mallarını verəcəyik” dediyini, həmin söhbətin üstündən 6-7 ay müddət keçdiyini, hələ də onun mallarından bir xəbər çıxmadığını, Naxçıvan Muxtar Respublikasının İnzibati-iqtisadi Məhkəməsinə müraciət etdiyini, məhkəmə baxışında hər kəs malların ona məxsus olduğunu və iddiasının doğru olduğunu qəbul etdiyini, məhkəmədə barışıq sazişi təklif olunduğunu, onun da iddiası təmin olunmasını, mallarının qaytarılmasını, onda barışacağını dediyini, onların barışıq sazişi imzaladığını və həmin saziş üçün yazdığı ərizədə əmlaklarının qaytarılmasını bildirdiyini, sonra şlanqların olduğu anbara getdiyini, qapısının açıq olduğunu, həmin şlanqları saydığını və dörd yüz otuz top şlanq olduğunu amma iddiasına görə orada min topdan çox şlanq olduğunu, həmin vaxt Cavabdeh3 malları Ekologiya Nazirliyi tərəfindən müsadirə edildiyini dediyini, Ekologiya Nazirliyinə sorğu verildiyini və Ekologiya Nazirliyi onun mallarını müsadirə etmədiyinə dair cavab verildiyini, Cavabdeh3 ona yalan dediyini bildiyini, sonra o Cavabdeh3 qarşı iddia qaldırmaq üçün Naxçıvan Muxtar Respublikasının İnzibati-İqtisadi Məhkəməsinə müraciət etdiyini və ona “Cavabdeh3 artıq vergi ödəyicisi deyil, ona görə də siz Naxçıvan Şəhər Məhkəməsinə müraciət etməlisiniz” deyildiyini, Naxçıvan Şəhər Məhkəməsində də ona, bu işə Naxçıvan Muxtar Respublikasının İnzibati-iqtisadi Məhkəməsində baxılmalı olduğunun bildirildiyini, iki məhkəmə arasında mübahisə yarandığı üçün Naxçıvan Muxtar Respublikasının Ali Məhkəməsinə müraciət etdiyini və Cavabdeh3 qarşı qaldırdığı iddiaya Naxçıvan ŞəhərMəhkəməsində baxılması üçün qərar çıxarıldığını, mallarının itdiyini sübut edə bilmədiyini, əmlakının üç nəfərin yəni, Cavabdeh1, Cavabdeh2 və Cavabdeh3 arasında itdiyini qeyd edərək, məhkəmədən iddiasının təmin olunmasını xahiş etmişdir.